b'\n_START_ARTICLE_\nKrasnoarmeisk (Moskovan alue)\n_START_PARAGRAPH_\nKrasnoarmeisk (ven. \xd0\x9a\xd1\x80\xd0\xb0\xd1\x81\xd0\xbd\xd0\xbe\xd0\xb0\xd1\x80\xd0\xbc\xd0\xb5\xcc\x81\xd0\xb9\xd1\x81\xd0\xba) on kaupunki Moskovan alueella Ven\xc3\xa4j\xc3\xa4ll\xc3\xa4. Se sijaitsee Kljazmaan laskevan Vohra-joen rannalla 51 kilometri\xc3\xa4 Moskovasta koilliseen. Asukkaita on 26\xc2\xa0294 henke\xc3\xa4 (vuonna 2010)._NEWLINE_1500-luvulta l\xc3\xa4htien paikalla sijaitsi Muromtsevon kyl\xc3\xa4, jonne vuonna 1834 perustettiin pellavakehr\xc3\xa4\xc3\xa4m\xc3\xb6. Vuonna 1928 tehtaan ymp\xc3\xa4rill\xc3\xa4 sijainneet ty\xc3\xb6l\xc3\xa4isasutukset yhdistettiin Krasnoflotskin taajamaksi, joka seuraavana vuonna sai nimen Krasnoarmeiski. Vuonna 1946 taajamasta tuli kaupunki._NEWLINE_Krasnoarmeisk on huomattava tekstiiliteollisuuden keskus. Kaupungin etel\xc3\xa4osassa on erikoiseen uusgoottilaiseen tyyliin vuosina 1812-1815 rakennettu Pyh\xc3\xa4n Nikolaoksen kirkko.'